Een van tweeling vermis, moontlik ontvoer | Maroela Media
Die Valke en polisie het kragte saamgesnoer en ondersoek 'n saak van ontvoering, verkragting en aanranding van 'n 19-jarige man en sy tweelingsuster.
Brig. Leonard Hlathi, provinsiale polisiewoordvoerder van Mpumalanga, het Dinsdag gesê die 19-jarige man het 'n saak by die Bosbokrand-polisie aanhangig gemaak nadat hy daar in 'n hospitaal wakker geword het ná 'n nare ervaring waarin hy, sy suster en ander jeugdiges betrokke was.
"Volgens inligting wat tans in die polisie se besit is, beweer die man hy en sy tweelingsuster het in Februarie op 'n advertensie op sosiale media gereageer wat op soek was na mense wat goed is in wiskunde vir 'n sogenaamde mediese skool in Johannesburg," het Hlathi gesê.
Volgens Hlathi het die twee 'n paar keer met die "skooleienaar" in verbinding getree, waarna daar glo in Februarie vir hulle buskaartjies van Kroonstad in die Vrystaat, na Johannesburg gekoop is, aangesien hulle dit nie self kon bekostig nie.
"Die man het voorgegee om 'n ware barmhartige samaritaan te wees, aangesien hy selfs vir hulle geld oorbetaal het om kos vir die pad te koop."
'n Swart BMW X6 het die twee by die Johannesburgpark-stasie gaan oplaai en na 'n sekere huis in die stad geneem waar daar glo sowat 24 ander seuns en meisies was. "Hulle is skielik met 'n onbekende middel ingespuit waarna hulle glo verkrag en aangerand is. Hulle is Woensdag uit die huis verwyder. Hy is nie bewus wat gebeur het totdat hy in die hospitaal in Bosbokrand wakker geword het nie. Iemand het hom langs die pad sien lê en hospitaal toe geneem."
Toe die polisie die tweeling se tannie, wat hul voog is, gebel het, het sy gesê sy het Sondag 'n oproep van die meisie ontvang wat beweer sy word na Lagos in Nigerië geneem.
Die Valke is van die voorval in kennis gestel met die doel om 'n gesamentlike ondersoek in samewerking met ander relevante veiligheidsdienste van stapel te stuur.
mensehandel misdaad SAPD
Zille sê jammer oor twiet
Soms klink dinge darem net te goed om waar te wees, wat gewoonlik ook die geval is.
Wit, swart, indieër, pienk…… wat??? Waarvoor moet ons op die uitkyk wees? Hoe lyk sy??
Slawerny keer terug! seksslawe, Arme kinders wat so uitgebuit word.
Dis verskriklik. Kan daar nie 'n foto van haar geplaas word nie? Ek hoop regtig nie hulle vat haar Lagos toe nie want haar familie sal haar dan nooit weer sien nie. Ek hoop regtig hulle kry haar baie vining!!
MissDemeanor: Prostitute is gewoonlik meisies en vrouens wat daartoe gedwing is op een of ander manier. Ek kan nie glo die stokou siening dat prostitute goedkoop, losbandige vroue is wat die werk vreeslik geniet, word nog êrens gehuldig nie.